Володимир Гошовскый

**Володимир Гошовскый**,  *Володи́мир Леоні́дович Гошо́вський*,  *25. септембер 1922, Ужгород—†30. децембер 1996, Львов)&nbsp;— русинскый фолклориста, украинскый етномузиколог.

## Биография
Походив з родины галицкого правника русофила Леонида Гошовского и арменской пианисткы Лизы Багатуровой, котры по Первой свѣтовой войнѣ емигровали до Прагы, а по прилучѣню Подкарпатской Руси (1919) были посланы там на роботу, як знаючы мѣстны языкы. Ту им ся родив четвертый сын — Володимир.

В Ужгородѣ закончив середню школу, а в року 1939 по занятю Подкарпатской Руси мадярскым войском родина ся вернула до Прагы, де в роках 1940–1944 штудовав на Карловой универзитѣ (котра под нѣмецков окупациов фунговала яко *Нѣмецка универзита*) славянску филологию, етнографию, музикологию, арабскый и европскы языкы. В року 1944 обгаив дизертацию на тему *Етнографична анализа творчости Н.&nbsp;В.&nbsp;Гоголя* и достав званя доктора филозофии.

В року 1945 родина ся вернула до Ужгороду. Володимир Гошовскый в роках 1946–1948 быв научным працовником Ужгородского краеписного музея;  в роках 1948–1953 преподавав в Ужгородской музичной школѣ ай училищу. В року 1953 екстерно закончив Львовску конзерваторию.

Од року 1955 року систематично записовав людовы спѣванкы по цѣлой Закарпатской области и дале. За первы 10 рокы записав понад 1600 співанок из 60 сел области, а ещи даколько соток в сосѣдных областях карпатского региону. Под вплывом знатого диалектолога, професора Ужгородской универзиты Йосипа Дзендзелѣвского зачав штудировати музичны диалекты, што вызначило его теоретичны погляды ай методологию на цѣле наступне десятьроча.

В роках 1961–1969 преподаватель Львовской конзерватории, де основав кабинет музичной фолклористикы и зачав анализовати людовы спѣванкы на основѣ принципох лингвистикы и кибернетикы. Его пионерску роботу *Фолклор и кибернетика* в Украинѣ не хотѣли публиковати, а лем по прямом засягу Никиты Хрущова опубликовали ю в Москвѣ (1964). Была то перва в СССР робота на таку тему. 

Во Львовской конзерватории была силна опозиция и нападаня против него. Наконець, коли ситуация стала просто нестерпна, ученый зрюк ся вшиткых функций в конзерватории (1969) и перейшов на творчу роботу. На вольной нозѣ зостав без стабилной платнѣ, жив лем з принагодных заробкох. Розчарованый украинскыма реалиями, одышов до Армении, де в роках 1975–1986 працовав в Инштитутѣ умѣня АН. Послѣдне десятьроча свого живота робив за честь в розличных сполоченскых организациях и акциях на полю фолклористикы и музикологии.

## Важнѣйшы публикации
* Фольклор и кибернетика // Советская музыка.&nbsp;— 1964.&nbsp;— №&nbsp;11.&nbsp;— С.&nbsp;74-83; №&nbsp;12.&nbsp;— С.&nbsp;83-89.
* Принципы и методы систематизации и каталогизации народных песен в странах Европы.&nbsp;— Музфонд СССР.&nbsp;— Москва, 1966.&nbsp;— 74&nbsp;с.
* Украинские песни Закарпатья.&nbsp;— Советский композитор.&nbsp;— Москва, 1968.&nbsp;— 478&nbsp;с.
* У истоков народной музыки славян. Очерки по музыкальному славяноведению.&nbsp;— Советский композитор.&nbsp;— Москва, 1971.&nbsp;— 304&nbsp;с.
* Армянский Универсальный Структурно-Аналитический Каталог Музыкального Фольклора: Материалы.&nbsp;— Ереван, 1977.&nbsp;— 79&nbsp;с.
* Горани. К типологии армянской песни (Опыт исследования с помощью ЭВМ).&nbsp;— Ереван, 1983.&nbsp;— 71&nbsp;с.
* Знаки общности в мелодике «кочари». Сравнительный семиологический анализ с помощью ЭВМ.&nbsp;— Баку: АН АзССР.&nbsp;— 1988.&nbsp;— 30&nbsp;с.
* Квитка К.&nbsp;В.&nbsp;Избранные труды в двух томах / Составление и комментарии Гошовского В. Л.&nbsp;— Советский композитор.&nbsp;— Москва.&nbsp;— Т.&nbsp;1.&nbsp;— 1971.&nbsp;— 384 с.&nbsp;— Т.&nbsp;2.&nbsp;— 1973.&nbsp;— 424&nbsp;с.
* Квитка К.&nbsp;В.&nbsp;Музыкальный фольклор и музыкальная фольклористика на Кавказе (Из рукописного наследия ученого) / Составление и комментарии В.&nbsp;Л.&nbsp;Гошовского.&nbsp;— Ереван.&nbsp;— 2001.&nbsp;— 92&nbsp;с.

## Интересны факты
*Коли в року 1945 Гошовскы вернули ся з Прагы до Ужгороду, то безпековым органам ся видѣло подозрѣлым, зашто главѣ родины Леониду Гошовскому не признали его рокы службы и не достав пензию, а Володимиру не признали его диплому и мусѣв штудовати высшу школу ещи раз. 

## Жерела и одказы
* 
*  
* 
* 
* 
* **І. В. Хланта**: Гошовський Володимир Леонідович //, .

## Референции

Катеґорія:Русиньскы фолклорісты
Катеґорія:Украинскы музикологы
Катеґорія:Педаґоґы